Spiritual
इस बार धनतेरस 10 नवंबर, शुक्रवार को है। इस दिन कईं शुभ योग बन रहे हैं, जिसके चलते ये पर्व और भी खास बन गया है। धनतेरस को खरीदी के लिए बहुत ही शुभ माना गया है।
मान्यता है कि धनतेरस पर खरीदी गईं चीजें घर में सुख-समृद्धि लाती हैं। कुछ ऐसी ही चीजों के बारे में हम आपको बता रहे हैं, जिनकी कीमत भी आपके बजट में है, आगे जानिए…
धनतेरस पर पीतल या तांबे के बर्तन खरीदना शुभ रहता है। ये धातुएं शुभ मानी गई हैं। ज्यादा बजट न हो तो पीतल-तांबे का कोई छोटा बर्तन भी इस दिन खरीद सकते हैं।
अगर आपका बजट थोड़ा ज्यादा है तो धनतेरस पर चांदी का सिक्का जरूर खरीदें। इसे गुड लक माना जाता है। धनतेरस पर खरीदा गया चांदी का सिक्का लक्ष्मी पूजा में भी रखें।
धनतेरस पर सोना खरीदना बहुत शुभ माना जाता है। आपका बजट कम है तो बात सोने का छोटा-सा मोती भी खरीद सकते हैं, जिसकी कीमत बहुत कम होती है। इससे घर में समृद्धि बनी रहेगी।
धनतेरस पर आप श्रीयंत्र भी खरीद सकते हैं। इसे साक्षात देवी लक्ष्मी का स्वरूप माना गया है। दिवाली पर इसकी पूजा कर घर के मंदिर में स्थापित कर दें। इससे घर में लक्ष्मी का वास रहेगा।
हिंदू धर्म में हल्दी को बहुत ही शुभ माना गया है। धनतेरस पर साबूत हल्दी की गांठ खरीदें और इसे लाल कपड़े में लपेटकर अपनी तिजोरी में रख दें। जीवन में सुख-समृद्धि बनी रहेगी।
दिवाली पर झाड़ू की पूजा भी की जाती है। इसे देवी लक्ष्मी का ही स्वरूप माना जाता है। धनतेरस पर झाड़ू खरीदना बहुत ही शुभ माना जाता है। पूजा के बाद ही इसका उपयोग करें।
इस बार धनतेरस शुक्रवार को है। ये दिन नए कपड़े खरीदने के लिए बहुत ही शुभ माना जाता है। इस दिन खरीदे गए कपड़े लंबे समय तक चलते हैं और शुभ फल प्रदान करते हैं।